Viborger Samler, 1829-08-08
Deres Kongelige Høiheders, Kronprindsesse Carolines og Prinds Frederik Ferdinands Formæling blev i Løverdags den 1ste August høtideligen fuldbyrdet paa Frederiksberg Slot. Vielsen fandt Sted i Hs. Majestæt Kongens Cavalier=Gemak, et stort Pragtværelse, som gaaer midt igjennem Slottets Hovedfløi. Den rigt drapperede Brudeskammel var henstillet i Salens øvre Ende. Midt for Skammelen, med Ryggene mod Vinduer, ne til Haven, stode tvende forgyldte, med Fløie, overtrukne Lænestole for DD. M. M. Kongen og Dronningen; mod Brudeskammelens begge Ender tvende andre ligedannede Lænestole for det høie Brudepar; paa venstre Side tre forgyldte, ligeledes med Fløie, overtrukne Stole, uden Arme, for Damerne af den Kongelige Familie, og paa høire 8 Stole af samme Slags for de Kongelige og Fyrstelige Prindser. Ved Hjørnerne af Tæppet vare placerede fire colossale, 4 Alen høie Sølv=Gueridons med Voxlys, samt i Salens fire Hjørner fire andre mindre Gueridons ligeledes med Lys, foruden disse var en stor Mængde Lys anbragt i Lysekroner, Lampetter o. s. v. De, som vare tilsagte til at overvære Vielsen, samledes fra Kl. 7 til 8 i Hs. Majestæt Dronningens Dame-Gemak (Skilderie=Salen) og Allerhøistsammes Audientsgemak; med Undtagelse af de høikongelige og fyrstelige Herskaber, som strax fra Slottets østre Port opad Hovedtrappen begave Sig til Allerhøistsammes indre Gemakker, samt de fremmede Ministre og deres Fruer, og de til deres resp. Legationer henhørende Sulter, hvilke aftraadte i Slottets vestre Portal, hvor de af en kongelig Løber henvistes til de for dem i Stue=Etagen bestemte Aftrædelses=Værelser, hvor Hr. Kammerjunker Sehested Juul fungerede. Kl. 7 begyndte Slottets tilligemed Frederiksberg byes Klokker at ringe. Kl. 8 præcise forføiede samtlige Damer og Cavalierer sig gjennem Hs. Maj. Dronningens Gemakker til det for Vielsen bestemte Gemak, ligesom de til de allerhøieste og høieste Herskabers Opvartning bestemte Damer og Cavalierer paa samme Tid begave sig til bemeldte Gemak, hvor de toge Plads bag de for deres høie Herskaber bestemte Stole. Medlemmer af Corps diplomatique med Fruer ledsagedes derpaa opad Hs. Maj. Kongens Hovedtrappe gjennem Allerhøistsammes Lakei=Gemak til Cavalier-Gemakket. Kort efter (Kl. 8 1/2) aabnedes Dørene til Hs. Maj. Kongens Audience-Gemak og Allerhøistsamme indtraadte med den høie Brud ved Haanden, derpaa fulgte Hs. Maj. Dronningen med Hs. Kgl. Høihed Brudgommen, Hs. Kgl. H. Prinds Christian med Gemalinde, D. Kgl. H. Prinds Frederik Carl Christian og Prindsesse Vilhelmine, Hs. høifyrstelige Durchl. Prindsen af Philipsthal og Hs. Kgl. H. Prindsesse Juliane D. høifyrstelige Durchl. Prindserne af Hessen, Prinds Frederik (Hs. Majestæt Dronningens høie Broder, og Prindsen af Augustenborg. Nu begyndte Choralen, som udførtes af det kongelige Capel, under Anførsel af Professor og Ridder Schall. Under Choralen og Psalmen af den Evangelisk-christelige Palmebog, No. 520: "Du ledte frem, algode Gud, til første Mand den første Brud, og bod dem Et at være &c." indtraadte Hs. Høiærværdighed Hr. Dr. Mynster, Hs. Majestæts og det Kongelige Huses Confessionarius, Commandeur af Dannebroge, ledsaget af Hs. H. Biskoppen over Siellands Stift, Hr. Dr. Münter. Storkors af Dannebroge, og begge Hofprædikanterne. Nu holdt Confessionarius Vielsestalen med den ham særegne Veltalenhed. Talen, tilligemed den egentlige Vielse, varede henimod tre Qvarteer; derefter istemtes atter en Chotal og Psalmen No. 523 blev afsjungen, ledsaget af Orchestret. Nu fremtraadte Overhofmarschallen Hs. Exc. med Stav i Haanden, og bøiede sig for Deres Majestæter, som stode op og forlode, tilligemed de holfyrstelige Herskaber Kl. 9 1/2 Salen, og begave sig til de andre Gemakker. Under Vielsen affyredes Minutskud. Alle Tilstædeværende forføiede sig nu til de tre Tafler, nemlig Hs. Maj. Kongens paa 50 Couverts, Marschaltaflerne resp, paa 60 og 50 Couverts. Efterat Brudeskammelen og Gueridonerne i Vielsessalen var borttagne, tillukkedes de ydre Døre og de allerhøieste og høie Herskaber begave sig derpaa igjennem denne Sal til Taffet.